徐畹芝

徐畹芝（？—？），字懷芬，江陰（今江蘇江陰）人。清代女詩人，宜興任東閬室。著有 《秋芸閣集》。《江上詩鈔》、《國朝閨秀詩柳絮集》、《國朝閨秀正始續集》、陳芸《小黛軒論詩詩》均有著錄。

詩句 
 七絕·借書
玉翦堂前萬卷儲，一編許讀樂何如。
浮生願向書叢老，不惜將身化蠹魚。
 七絕·寄浣花四姑
菜花橋畔是幽居，靜掩雙扉剝啄疏。
為問新秋殘暑後，調鉛日著幾行書。
 七絕·月夜懷玉卮姪女
鐙花欲灺篆煙微，坐久渾忘月上幃。
忽憶昨宵微醉後，滿身花影送君歸。

參考資料 

清朝詩人
江阴人
中国女性诗人